MESTSKÁ ČASŤ BRATISLAVA - NOVÉ MESTO
MIESTNY ÚRAD BRATISLAVA - NOVÉ MESTO
Junácka č. 1, 832 91 Bratislava 3
        Komisia územného plánovania, urbanizmu a výstavby Miestneho zastupiteľstva
        mestskej časti Bratislava – Nové Mesto

                                                                                                                                                V Bratislave, 20. mája 2015

ZÁPISNICA č. 5/2015

z pracovného rokovania Komisie územného plánovania, urbanizmu a výstavby, ktoré sa konalo dňa 20. mája 2015

Prítomní:	podľa prezenčnej listiny,
		Ing. Stanislav Winkler, Ing. arch. Otto Novitzky, Ing. Helena Bánska, Ing. arch. Milan Beláček sa ospravedlnili

Program:

1.	Otvorenie	
2.	Materiály na rokovanie MR a MZ	
2.1   Správa o príprave areálu Kuchajda na letnú sezónu 2015
2.2   Návrh Zasadacieho poriadku poslancov Miestneho zastupiteľstva mestskej časti Bratislava –   
        Nové Mesto na rokovanie zastupiteľstva v spoločenskej sále Strediska kultúry Bratislava – 
        Nové Mesto
2.3   Návrh na na voľbu kandidátov do funkcie prísediacich Okresného súdu Bratislava III
2.4   Návrh Všeobecne záväzného nariadenia mestskej časti Bratislava – Nové Mesto č.    /2015, 
        ktorým sa vydáva Trhový poriadok v objekte Tržnica, Šancová č.112, Bratislava
2.5   Návrh Všeobecne záväzného nariadenia mestskej časti Bratislava – Nové Mesto č.      /2015, 
        ktorým sa vydáva Trhový poriadok príležitostných trhov na štadióne INTER Bratislava
2.6   Návrh Všeobecne záväzného nariadenia mestskej časti Bratislava – Nové Mesto č.     /2015, 
        ktorým sa upravujú podmienky predaja výrobkov a poskytovania služieb na trhových 
        miestach v mestskej časti Bratislava – Nové Mesto 
2.7   Návrh Všeobecne záväzného nariadenia mestskej časti Bratislava – Nové Mesto č.      /2015, 
        ktorým sa mení a dopĺňa VZN č. 5/2001 zo dňa 16.10.2001 o predajnom a prevádzkovom 
        čase v obchodných prevádzkach služieb v mestskej časti Bratislava – Nové Mesto
2.8   Správa o príprave kultúrneho leta 2015
        2.9   Informácia  k vyhodnoteniu plnenia Akčného plánu Programu hospodárskeho a sociálneho 
                rozvoja  na roky 2007 - 2015 (PHSR) za Mestskú časť Bratislava – Nové Mesto 
        2.10 Správa o vyúčtovaní nákladov spojených s tvorbou a realizáciou projektov participatívneho 
                rozpočtu, plnenie uznesenia MZ MČ B-NM č.21/21.1 zo dňa 15.4. 2014
2.11 Záverečný účet za rok 2014

	

K bodu 1 – Otvorenie 

Rokovanie komisie otvoril a viedol predseda komisie Ing. arch. Peter Vaškovič.

Predseda komisie navrhol zmeniť poradie bodov programu rokovania komisie, nakoľko dvaja spracovatelia predkladaných materiálov museli kvôli ďalším pracovným povinnostiam z rokovania komisie odísť skôr.

Komisia schválila program rokovania komisie bez pripomienok.

Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 2.9 – Informácia k vyhodnoteniu plnenia Akčného plánu Programu hospodárskeho a sociálneho rozvoja na roky 2007- 2015 (PHSR) za Mestskú časť Bratislava – Nové Mesto
Spracovateľka materiálu Ing. Effenbergerová oboznámila prítomných s predloženým materiálom. Ing.arch. Vaškovič sa zaujímal o to, kedy bude spracovaný nový  PHSR a mal výhrady voči niektorým odborným formuláciám uvedeným v PHSR i v predloženom materiáli. Ing. Effenbergerová  uviedla odhad, že návrh nového PHSR by mohol byť spracovaný do konca roku 2015.
Komisia prerokovala predložený materiál a berie ho na vedomie.

Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 2.8 – Správa o príprave kultúrneho leta 2015
Správu predstavil Ing. Tomáš Hanulík, vedúci oddelenia komunikácie, kultúry, športu, mládeže a voľného času.
Komisia prerokovala predložený materiál a odporúča predložiť ho na schválenie MZ s pripomienkami týkajúcimi sa potreby doplnenia materiálu o bližšiu špecifikáciu jednotlivých podujatí a o odhadpribližných finančných nárokov na zabezpečenie jednotlivých akcií.

Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 2.1 – Správa o príprave areálu Kuchajda na letnú sezónu 2015
Predložený materiál predstavil Ing. Robert Molnár, riaditeľ EKO-podniku VPS.
Komisia prerokovala predložený materiál a odporúča ho predložiť na schválenie MZ s pripomienkami týkajúcimi sa potreby doplnenia materiálu o bližšiu špecifikáciu už zrealizovaných a aktivít a aktivít pripravených na realizáciu.

Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 2.2 – Návrh Zasadacieho poriadku poslancov Miestneho zastupiteľstva mestskej časti Bratislava – Nové Mesto na rokovanie zastupiteľstva v spoločenskej sále Strediska kultúry 

Bratislava – Nové Mesto
Komisia prerokovala predložený materiál a odporúča ho predložiť na schválenie MZ s pripomienkou, aby v zasadacom poriadku neboli okrem mien poslancov a vedenia mestskej časti uvádzané mená zamestnancov, len ich funkcie.

Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 2.3 – Návrh na voľbu kandidátov do funkcie prísediacich Okresného súdu Bratislava III
Komisia prerokovala predložený materiál, neodporúča MZ ho schváliť,  žiada doplniť predmetný materiál o krátky štruktúrovaný životopis navrhovaných kandidátov a následne ho opätovne  predložiť na rokovanie komisie.

Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 2.4 – Návrh Všeobecne záväzného nariadenia mestskej časti Bratislava – Nové Mesto č.    /2015, ktorým sa vydáva Trhový poriadok v objekte Tržnica, Šancová č.112, Bratislava
Materiál k tomuto bodu programu ako aj k bodom 2.5, 2.6 a 2.7 predstavila Ing. Andrea Kutarňová a Mgr. Jana Biharyová z oddelenia právneho, podnikateľských činností, evidencie súpisných čísel a správy pozemkov.
Prítomní diskutovali o skutočnosti, že v predloženom návrhu všeobecne záväzného nariadenia sa v zmysle platných slovenských právnych predpisov výrazne obmedzujú možnosti podávania alkoholických nápojov v Tržnici. Dôsledné uplatňovanie takéhoto trhového poriadku môže mať významne negatívny vplyv na ekonomiku prevádzkovania Tržnice, ale aj na jednotlivých nájomcov, resp. na ich podnikateľské možnosti.
Komisia prerokovala predložený materiál a odporúča ho predložiť na schválenie MZ.

Hlasovanie:	PRÍTOMNÍ:	5	
	ZA:		4	
	PROTI:	1	
	ZDRŽAL SA:	0	

K bodu 2.5 – Návrh Všeobecne záväzného nariadenia mestskej časti Bratislava – Nové Mesto č.      /2015, ktorým sa vydáva Trhový poriadok príležitostných trhov na štadióne INTER Bratislava
Komisia prerokovala predložený materiál a odporúča ho predložiť na schválenie MZ.

Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 2.6 – Návrh Všeobecne záväzného nariadenia mestskej časti Bratislava – Nové Mesto č.     /2015, ktorým sa upravujú podmienky predaja výrobkov a poskytovania služieb na trhových miestach v mestskej časti Bratislava – Nové Mesto 

Komisia prerokovala predložený materiál a odporúča ho predložiť na schválenie MZ.

Hlasovanie:	PRÍTOMNÍ:	5	
	ZA:		4	
	PROTI:	1	
	ZDRŽAL SA:	0	

K bodu 2.7 – Návrh Všeobecne záväzného nariadenia mestskej časti Bratislava – Nové Mesto č.      /2015, ktorým sa mení a dopĺňa VZN č. 5/2001 zo dňa 16.10.2001 o predajnom a prevádzkovom čase v obchodných prevádzkach služieb v mestskej časti Bratislava – Nové Mesto
Komisia prerokovala predložený materiál a odporúča ho predložiť na schválenie MZ s pripomienkou, aby dopĺňaný nový ods. 7 do § 3 Prevádzkový čas v prevádzkach služieb znel nasledovne:
Prevádzkový čas prevádzok, v ktorých sa prevádzkujú hazardné hry podľa zákona č. 171/2005 Z.z. o hazardných hrách a o zmene a doplnení niektorých zákonov, a obdobných prevádzok, sa povoľuje takto: pondelok až sobota	od 9.00 do 22.00 hod.

Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 2.10 – Správa o vyúčtovaní nákladov spojených s tvorbou a realizáciou projektov participatívneho rozpočtu, plnenie uznesenia MZ MČ B-NM č.21/21.1 zo dňa 15.4.2014
Komisia prerokovala predložený materiál a odporúča ho prepracovať tak, aby v ňom boli jednotlivé projekty rozčlenené na samostatné projekty participatívneho rozpočtu, t.j. vlastné projekty referátu pre participáciu a projekty, na ktorých sa referát podieľa, t.j. spolupracuje s iným nositeľom projektu. V takejto štruktúre by mali byť vyšpecifikované aj finančné nároky jednotlivých projektov. Ďalšou pripomienkou bola požiadavka na vyšpecifikovanie už zrealizovaných projektov a projektov, ktoré na vlastnú realizáciu ešte čakajú. Komisia žiada prepracovanú správu opätovne  predložiť na rokovanie komisie.

Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

K bodu 2.11 – Záverečný účet za rok 2014
Tento materiál predstavila RNDr. Ondrová, vedúca oddelenia hospodárskeho a finančného.
Komisia prerokovala predložený materiál a odporúča ho predložiť na schválenie MZ.

Hlasovanie:	PRÍTOMNÍ:	5	
	ZA:		5	
	PROTI:	0	
	ZDRŽAL SA:	0	

Ing. arch. Peter Vaškovič v. r.	
predseda komisie ÚPUaV	
Miriam Šujanová v. r.	
zapisovateľka komisie ÚPUaV